Limfjordstunnellen var torsdag aften lukket i begge retninger på grund af en teknisk fejl. Der er nu åbent igen.

Vagtchef fra Nordjyllands Politi Carsten Kjær oplyser, at Limfjordstunnellen nu igen er åben, efter at have været lukket i en halv times tid. Det var en teknisk fejl, der var skyld i lukningen. I disse dage bliver der i aftentimerne udført reparationer i Limfjordstunnellen, og det betyder, at det i forvejen kun er det ene rør, der er åbent, og trafikken derfor ledes igennem et rør. Men en strømfejl var altså skyld i, at det andet rør ikke kunne benyttes.